ТӨСӨЛ

МОНГОЛ УЛСЫН ЗАСГИЙН ГАЗРЫН ТОГТООЛ

Тогтоолын хавсралтад нэмэлт, өөрчлөлт оруулах тухай

Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай хуулийн 101.2-т заасныг үндэслэн Монгол Улсын Засгийн газраас ТОГТООХ нь:

1. “Жагсаалт шинэчлэн батлах тухай” Засгийн газрын 2019 оны 2 дугаар сарын 27-ны өдрийн 90 дүгээр тогтоолын хавсралтаар баталсан “Дотоодын үйлдвэрээс худалдан авах чанар стандартын шаардлага хангасан, тохирлын баталгаатай барааны жагсаалт”-ын 2, 8, 11, 13, 15 дахь заалтад **дор дурдсан агуулга бүхий дараах дэд заалт нэмсүгэй:**

2.10 Тусгай зориулалтын гутал;

2.11 Гагнуурын арьсан хормогч;

8.13 Ясны бордоо, яс боловсруулж үйлдвэрлэсэн нохой, муурын хоол;

11.15 Эмульгатор;

11.16 Лааны тос, парафин;

11.17 Галын хор;

13.7 Гагнуурын электрод

15. Гэрэл, гэрэлтүүлгийн сэлбэг, эд анги:

15.1 LED гэрэл, гэрэлтүүлэг, гудамжны гэрэлтүүлгийн шон, бүх төрлийн гэрэлтүүлэг, түүний сэлбэг материал болон дагалдах хэрэгсэл;

**2.** Дотоодын үйлдвэрээс худалдан авах чанар, стандартын шаардлага хангасан тохирлын баталгаатай барааны жагсаалт**ын** 2.1 дэх заалтын “Малгай” гэсний дараа “(үслэг, савхи, нэхий**);” гэж, 2.3 дахь заалтын “хантааз** г.м” гэсний дараа “бүх төрлийн нэхий хувцас, дотор;” гэж, 2.4 дэх заалтын “цүнх” гэсний дараа “үүргэвч, уут (сурагч, спорт, аялал, ажил хэргийн г.м)” гэж, мөн заалтын “хавтас” гэсний өмнө “хэвлэмэл бүтээгдэхүүний” гэж, 2.5 дахь заалтын “тэлээ” гэсний дараа “(гоёлын, ажлын, гагнуурын, тусгай зориулалтын, цэрэг, цагдаагийн г.м);” гэж, 4.4 дэх заалтын “бээлий” гэсний дараа “, нэг удаагийн хамгаалалтын комбинзон, сонсгол хамгаалах чихний бөглөөс;” гэж, 8.10 дахь заалтын “бордоо” гэсний дараа “(хүнсний хог хаягдлын дахин боловсруулж үйлдвэрлэсэн бордоо, хонины ноосон бордоо г.м)” гэж, 11.4 дэх заалтын “цийдмэг” гэсний дараа “зэрэг бүх төрлийн” гэж, 11.7 дахь заалтын “хавтан” гэсний дараа “, хаягдал дугуйг дахин боловсруулж, үйлдвэрлэсэн бүх төрлийн резин бүтээгдэхүүн” гэж, 12.14 дэх заалтын “арматур” гэсний дараа “, арматуртай бетон, төмөр бетон бүтээц” гэж, 12.25 дахь заалтын “салхины шил” гэсний дараа “(, хатуужуулсан шил, барилгын дотор тусгаарлагч шилэн хана, хаалга, шилэн бэлдэц, олон үет шил ба олон үет аюулгүй шил, наамал шилэн багц, шилэн фасад, дахин боловсруулсан шилэн хийц эдлэхүүн)” гэж, 12.26 дахь заалтын “материал” гэсний дараа “, хүйтэн, бүлээн асфальт, сайжруулсан битум, полимер битум, битумжсан чулуулаг, битумын эмульс” гэж, 14.2 дахь заалтын “Хоол” гэсний өмнө “Хүнс,” гэж, “ажилладаг” гэсний дараа “зуух,” гэж, мөн заалтын “шүүгээ,” гэсний дараа “ширээ, тавиур,” гэж тус тус нэмж, мөн жагсаалтын 2.9 дэх заалтын “Бусад арьсан эдлэл.” гэснийг “Бусад арьсан болон суран эдлэл (гэрийн шаахай, улавч, малын бүх төрлийн хазаар, ногт, чөдөр гэх мэт).” гэж өөрчилсүгэй.

Монгол Улсын Ерөнхий сайд                                             Л.ОЮУН-ЭРДЭНЭ

Хүнс, хөдөө аж ахуй, хөнгөн үйлдвэрийн сайд  Х.БОЛОРЧУЛУУН